એવું નથી કે ફિલ્મો હવે તમામ વર્ગના લોકો માટે બનત નથી, પરંતુ એ બાબત એકદમ સાચી છે કે કોઈ પણ ફિલ્મના કેન્દ્રમાં હવે યુવા વર્ગ જ હોય છે. ફિલ્મનો વિષય ભલે ક્રાઇમ પર આધારિત હોય કે પ્રેમ પર, સામાજિક હોય કે આર્થિક, પરંતુ કેન્દ્રમાં યુવા વર્ગ જ હોય છે. આ જ શ્રેણીમાં વધુ એક ફિલ્મ આવી રહી છે કે જેનો વિષય કદાચ લોકો માટે રસપ્રદ ન હોય, પણ જે કોઈ પોતાની જાતને યુવાન ગણાવતો હોય, તેણે આ ફિલ્મ જરૂર જોવી જોઇએ. ગુજરાતના મુખ્યમંત્રી નરેન્દ્ર મોદી પણ આ ફિલ્મ જોયા બાદ પ્રભાવિત થયાં અને તેમણે પણ યુવાનોને આ ફિલ્મ જોવાનું આહ્વાન કર્યું.